Canadian (elv)

Canadian River er den største sideelva til Arkansaselva i USA.«Canadian River», Texas State Historical Association Den har utspring i den amerikanske delstaten Colorado på 2 900 moh., helt nede ved grensen til New Mexico. Canadian renner etter 2,5 km inn i New Mexico, deretter gjennom Texas Panhandle og mesteparten av det sentrale Oklahoma, i alt 1 651 km. Nedbørfeltet er på . Everett, Dianna: Canadian River, Encyclopedia of Oklahoma History and Culture. Den største sideelva er North Canadian. Nesten helt nederst er den demmet opp, hvor vannreservoaret Eufeula Lake med en overflateareal på 410 km² er dens største innsjø.

 Navn 
Canadian River blir noen ganger referert til som South Canadian River for å skille den fra North Canadian River som renner inn i den.

På John C. Fremonts kart fra 1845 er elvens navn oppført som «Goo-al-pah eller Canadian River» fra comanchenes og kiowaenes navn på elven (kiowaspråk: gúlvàu, «rød elv»). I 1929 skrev Muriel H. Wright at Canadian River ble navngitt omkring 1820 av franske handelsmenn som la merke til at en annen gruppe handelsmenn fra Canada hadde slått leir ved elven nær dens samløp med Arkansas-elven.Wright, Muriel H. (juni 1929): "Some Geographic Names of French Origin in Oklahoma", Chronicles of Oklahoma, 7(2), s. 188–193

En nyere forklaring kommer fra William Bright, som skrev at navnet «sannsynligvis er avledet fra Río Canadiano», en spansk skrivemåte av Caddo-ordet káyántinu, som var caddofolkets navn for den nærliggende Red River.Bright, William (2004): Native American placenames of the United States. University of Oklahoma Press. ISBN 978-0-8061-3598-4; s. 78.

Navnet kan være av spansk opprinnelse fra ordet cañada (som betyr «dal, kløft»), ettersom Canadian River dannet en bratt canyon i det nordlige New Mexico og en noe bred canyon i Texas. Noen få historiske poster dokumenterer den forklaringen. Edward Hale, som skrev i 1929, anså den franske opprinnelsen til navnet som mest sannsynlig. Hale, Edward E. (november 1929): «French Place-Names in New Mexico», French Review, 3(2), s. 110–112. Faktisk ble elven regelmessig brukt av kanadiske pelshandlere (som Louis Feuilli og Jean Chapuis, samt brødrene Mallet) som prøvde å etablere kontakt med Santa Fe så tidlig som i 1752. Roy, Alain (2012): «Sur la piste de Santa Fe, 1721–1880», La francophonie nord-américaine, Atlas historique du Québec. Québec: Presses de l’Université Laval, s. 102

 Se også 
 Liste over elver i USA

 Referanser 

 Eksterne lenker 

«Canadian River», Handbook of Texas Online
 A pictorial history of Texas by Thrall, H.S., portal til historien til Texas, University of Texas.
Canadian River, Encyclopedia of Oklahoma History and Culture

Kategori:Mississippis vassdragsområde
Kategori:Elver i Colorado
Kategori:Elver i New Mexico
Kategori:Elver i Texas
Kategori:Elver i Oklahoma